פארק פטריוט

פארק "פטריוט" (ברוסית: Парк «Патрио́т») הוא פארק לתרבות ובילוי של הכוחות המזוינים של הפדרציה הרוסית הממוקם בעיר קובינקה שבמחוז מוסקבה. מאז שנת 1938 פעלו באזור הפארק בסיס של חיל האוויר הסובייטי ומגרש אימונים לטנקים. בסיס האימונים אלבינו ממוקם בסמוך אליו ולכן נבחר האתר לבניית פארק בילוי צבאי. טקס הנחת אבן הפינה של הפארק נערך בהשתתפות שר ההגנה של הפדרציה הרוסית סרגיי שויגו ומושל מחוז מוסקבה אנדריי וורוביוב ב-9 ביוני 2014. בפארק, המשתרע על שטח של יותר מ-5,000 דונם, נמצא מוזיאון תעופה (כולל בסיס קובינקה), מוזיאון כלי רכב משוריינים, מוזיאון ארטילריה ומתקני ספורט. הפארק נועד גם לארח תערוכות היסטוריות ותצוגות של כלי נשק וציוד צבאי. אשכולות נשק וענפי הכוחות המזוינים שתוכננו בשטח הפארק כוללים את כוחות היבשה, חיל האוויר, חיל הים, כוחות האוויר והחלל חיל הטילים האסטרטגיים וחיל הצנחנים. כדי להקל על שינוע ציוד צבאי לפארק, נבנה קו רכבת מתחנת קובינקה באורך של יותר מ-10 ק"מ. ב-16 ביוני 2015 נפתח מרכז קונגרסים ותערוכות של הכוחות המזוינים של הפדרציה הרוסית שנמצא בשטח הפארק. באותו יום נערך שם האירוע הראשון, הפורום הצבאי-טכני הבינלאומי של הצבא לשנת 2015, בו השתתף נשיא רוסיה ולדימיר פוטין. פוטין ציין כי מרכז הקונגרסים והתערוכות "פטריוט" יהפוך לתשתית טובה להפגנת הטכנולוגיה והנשק החדישים ביותר של רוסיה. מאז, כל האירועים המרכזיים של משרד ההגנה הרוסי נערכו במרכז הקונגרסים והתערוכות, ובהם תערוכות, פורומים, פגישות, תדרוכים. בפארק עצמו מתקיימם שחזורים של קרבות ואירועים היסטוריים. בינואר 2016 התקיים בפארק טקס הנחת אבן הפינה בבסיסה של קפלה אורתודוקסית לכבוד חיילים שנפלו. הבנייה הושלמה עד מאי 2016. בינואר 2016 נפתח מתחם ההיסטוריה והאנדרטה "כפר הפרטיזנים" בשטח הפארק. המתחם מורכב מיותר מ-20 אייטמים (חפירות מטה, אורווה, חפירות, עמדת עזרה ראשונה, מחסן נשק ותחמושת, בית מלאכה לחומרי נפץ, מטבח, מאפייה, בית מרחץ, מועדון), שם הוצגו אורח החיים וחיי היומיום של יחידות הפרטיזנים במהלך המלחמה הפטריוטית הגדולה משוחזרים לפרטי פרטים. בנובמבר 2018 הודיע משרד ההגנה הרוסי על הקמת המוזיאון המרכזי של כוחות האוויר והחלל של הפדרציה הרוסית. בספטמבר 2019 הונחה אבן הפינה בשטח הפארק של המרכז החינוכי והמתודולוגי לחינוך צבאי-פטריוטי של בני הנוער "אוונגרד", שהשלמתו תוכננה לשנת 2020. בחודש מרץ 2021, מרכז חדש, שבו מבני חינוך, קומפלקס ספורט, חדרי נופש, נפתח באופן רשמי על ידי שר ההגנה של הפדרציה הרוסית סרגיי שויגו יחד עם ראש עיריית מוסקבה סרגיי סוביאנין ומושל מחוז מוסקבה אנדריי וורוביוב. בשטח הפארק, לרגל ציון 75 שנה לניצחון במלחמה הפטריוטית הגדולה, הושלמה בנייתה של הקתדרלה הראשית של הכוחות המזוינים של הפדרציה הרוסית. אבן הפינה הונחה על ידי פטריארך מוסקבה קיריל בנוכחות פוטין ושר ההגנה הרוסי סרגיי שויגו, ב-19 בספטמבר 2018. איסוף התרומות להקמתו בוצע מאז ספטמבר 2018. ב-13 במרץ 2019, דובר נשיא רוסיה דמיטרי פסקוב הודיע כי ראש המדינה העביר כספים אישיים לבניית חלקים מהקתדרלה. מתחם הקתדרלה הראשית של הכוחות המזוינים כולל מוזיאון באוויר הפתוח עם השם הסמלי "שדה הניצחון", שנמצא במקום בו הנאצים עשו את ניסיונם האחרון לפרוץ לבירה, והוא דימוי קולקטיבי של הקרב ליד מוסקבה בשנת 1941. מוצגים במוזיאון כלי נשק וציוד צבאי מתקופת המלחמה הפטריוטית הגדולה. במאי 2021 הוכרז על הקמת המוזיאון הראשי של הכוחות המזוינים, שצפוי לקלוט את המוזיאון המרכזי של הכוחות המזוינים, שיועבר אליו ממוסקבה, ומוזיאונים נוספים. שטח כולל — 5,414 דונם יחידה צבאית — 3,530 דונם חלק אזרחי — 1,884 דונם תכולה מרבית — 20,000 איש ביום מאז 2015 נערך בשטח פארק פטריוט הפורום הבינלאומי הצבאי-טכני "צבא", המתקיים מדי שנה. משלחות מ-70 מדינות זרות היו מיוצגות בפורום הצבא הראשון; 120 מדינות זרות כבר נכחו בפורום החמישי "צבא-2019", שהתקיים בשנת 2019. מאז 2017 הפורום נערך בכמה אתרים בו-זמנית בערים שונות ברוסיה, אך שטחו של פארק פטריוט נותר האתר הראשי של הפורום. בשנים 2020 ו-2021 לא נערך הפורום בהרכבו המורחב, בשל ההתמודדות עם מגפת הקורונה ברוסיה. בשנת 2016 הודיע משרד ההגנה הרוסי על הקמת סניפים של הפארק בסבסטופול ובקרונשטאדט. ב-26 במאי 2018 נערך טקס הפתיחה של סניף פארק פטריוט בקמנסק-שחטינסקי, מחוז רוסטוב, ליד הכביש הפדרלי M4 דון. בית מלון עם אלמנטים בעלי אוריינטציה צבאית-פטריוטית נפתח בשטח הפארק. ב-8 במאי 2019 נפתח סניף של פארק פטריוט בעיר טולה. מדיה וקבצים בנושא פארק פטריוט בוויקישיתוף אתר האינטרנט הרשמי של פארק פטריוט Кубинка 1945 Заместитель Министра обороны генерал армии Дмитрий Булгаков проверил строительство железной дороги на Международный военно-технический форум «Армия-2015» : Министерство оборон… http://kremlin.ru/events/president/news/49710 В парке «Патриот» освящён храм в честь Георгия Победоносца : Министерство обороны Российской Федерации Министр обороны России генерал армии Сергей Шойгу принял участие в открытии «Партизанской деревни» в парке «Патриот» : Министерство обороны Российской Федерации Минобороны России на официальных страницах в соцсетях опубликовало видеоролик, посвящённый созданию Центрального музея ВКС в парке «Патриот» / mil.ru "Учебно‑методический центр «Авангард» достроят в подмосковном парке «Патриот» в 2020 году". ИА «РИАМО». 2019-09-10. נבדק ב-2020-05-24. "Шойгу презентовал столичный центр для военной подготовки школьников". «קומסומולסקאיה פראבדה». 2021-03-09. נבדק ב-2021-05-27. "Минобороны сообщило об окончании строительства храма в парке «Патриот»". ИА «РБК». 2020-05-09. נבדק ב-2020-05-24. Министр обороны РФ первым внёс пожертвование на строительство Главного храма ВС РФ "Путин перевёл личные средства для создания иконы храма Вооружённых сил" (ברוסית). РИА Новости. 2019-03-13. נבדק ב-2019-03-14. "В парке "Патриот" создали музей, посвященный битве под Москвой". «Российская газета». 2020-05-22. נבדק ב-2020-05-24. "Первый военно-технический форум "Армия"". "форум Армия-2015". "Официальные итоги первого дня форума «Армия»" (ברוסית). cbsmedia.ru. נבדק ב-2019-07-03. В филиале парка «Патриот» в Крыму впервые пройдёт военно-спортивная эстафета среди школьников и воспитанников «Юнармии» : Министерство обороны Российской Федерации В Кронштадте появится филиал парка «Патриот» : Министерство обороны Российской Федерации 26 мая 2018 года открылся парк Патриот в Каменске-Шахтинском Парк отель Патриот, Россия, Каменск-Шахтинский, Ростовская область Первый филиал парка «Патриот» открыли в Туле | Новости. Известия. 08.05.2019